29\. heinäkuuta

29\. heinäkuuta on gregoriaanisen kalenterin mukaan vuoden 210. päivä (211. päivä karkausvuonna). Vuodesta on jäljellä 155 päivää. \---- == Nimipäivät == *suomalainen kalenteri: Olli, Olavi, Oula, Uolevi, Uoti *suomenruotsalainen kalenteri: Olof, Olav, Ola, Ole, Olle *ortodoksinen kalenteri: Tea, Teija, Serafiima, Fiina * pohjoissaamenkielinen kalenteri: Ovllá, Uvllá, Olá, Olet, Olen, Olle, Vulle, Vuolát, Vuollá *vanhemmissa kalentereissa: Beatrix, Olaus, Olavus, Olawi == Tapahtumia == *1014 – Kleidionin taistelu: Bysantin keisari Basileios II saavutti ratkaisevan voiton Bulgarian armeijasta. Raaka 15 000 sotavangin kohtelu (14 000 sokaistiin) aiheutti Bulgarian tsaari Samuilin kuoleman (6. lokakuuta) tappiosta aiheutuneiden itsesyytösten ja šokin seurauksena. *1030 – Stiklestadin taistelu, jossa Norjan kuningas Pyhä Olavi sai surmansa *1567 – Jaakko VI kruunattiin Skotlannin kuninkaaksi Stirlingissä. *1588 – Gravelinesin taistelu: Espanjan ”Voittamaton armada” hävisi lordi Charles Howardin ja Sir Francis Draken johtamalle Englannin laivastolle Gravelinesin rannikolla Ranskassa. *1863 – Keisari Aleksanteri II vieraili Parolannummella. *1888 – Münchenin kaupunginmuseo perustettiin. *1900 – Italialaissyntyinen anarkisti Gaetano Bresci surmasi Italian kuninkaan Umberto I:n Italiassa. *1907 – Sir Robert Baden-Powell perusti (poikien) partioliikkeen ensimmäisellä partioleirillä Brownsea Islandissa Etelä- Englannissa. *1914 – Ensimmäinen maailmansota: Venäjä julisti yleisen liikekannallepanon. * 1914 – Kenraalikuvernööri Franz Seyn julisti sotasensuurin voimaan Suomessa. *1921 – Adolf Hitler syrjäytti Anton Drexlerin Saksan kansallissosialistisen työväenpuolueen johdosta. *1938 – Paavi Pius XI tuomitsi kansallissosialistien rotuopit. *1942 – Jatkosota: Saksan salaisen poliisin (Gestapo) päällikkö Heinrich Himmler saapui vierailulle Suomeen. *1946 – Pariisin rauhankonferenssi liittoutuneiden sekä Suomen, Italian, Unkarin, Romanian ja Bulgarian kesken alkoi. * 1946 – Yhdysvaltalainen Robert H. Jackson esitti syyttäjien loppulausunnon Nürnbergin oikeudenkäynnissä Natsi-Saksan johtomiehiä vastaan. *1948 – Ensimmäiset kesäolympialaiset 12 vuoteen avattiin Lontoossa. Pitkä tauko johtui toisesta maailmansodasta. * 1948 – Presidentti J. K. Paasikivi myönsi eron Mauno Pekkalan hallitukselle ja nimitti eduskunnan puhemiehen K.-A. Fagerholmin muodostaman hallituksen. *1954 – Vuorikiipeily: ensimmäinen nousu K2:lle. * 1954 – Taru sormusten herrasta -trilogian ensimmäinen osa julkaistiin Englannissa. *1957 – Kansainvälinen atomienergiajärjestö perustettiin edistämään ydinaseriisuntaa ja ydinvoiman rauhanomaista käyttöä. *1958 – Yhdysvaltain kongressi perusti Yhdysvaltain ilmailu- ja avaruushallituksen Nasan (National Aeronautics and Space Administration). *1966 – Armeija kaappasi vallan Nigeriassa ja teloitti maan johtajan kenraali Ironsin. *1979 – Irakin uusi Saddam Husseinin johtama hallitus teloitutti useita maan johtomiehiä ja syytti nimeltä mainitsematonta arabimaata Irakin vastaisten vehkeilyjen tukemisesta. *1981 – Walesin prinsessa Diana eli lady Diana Spencer ja Walesin prinssi Charles menivät naimisiin. * 1981 – Iranin syrjäytetty presidentti Abolhassan Banisadr saapui Pariisiin Ranskan myönnettyä hänelle turvapaikan. *1984 – Kolme ihmistä sai surmansa pienkoneen epäonnistuneessa pakkolaskussa Äänekoskella. *1987 – Kolme Tšernobylin ydinvoimalan johtohenkilöä tuomittiin kymmeneksi vuodeksi ja kolme muuta syytettyinä ollutta viideksi vuodeksi pakkotyöhön voimalan turvallisuusmääräysten törkeästä rikkomisesta. Tuomittujen oli todettu olleen päävastuussa kevään 1986 onnettomuudesta voimalassa tehdyn luvattoman kokeen seurauksena. *1992 – Itä-Saksan entinen puoluejohtaja Erich Honecker lennätettiin Moskovasta Saksaan vastaamaan häntä vastaan nostettuihin syytteisiin ja hänet vangittiin heti lentokentällä. * 1992 – Kauppa- ja teollisuusministeri Kauko Juhantalo pyysi eroa hallituksesta. *1993 – Israelin korkein oikeus hylkäsi syytteet natsirikolliseksi syytettyä ukrainalaissyntyistä John Demjanjukia vastaan. Demjanjukin oli väitetty olleen Treblinkan keskitysleirin "Iivana Julmaksi" kutsuttu vartija, joksi oli uusissa tutkimuksissa todettu eräs toinen henkilö. *1994 – Italialainen tuomioistuin tuomitsi maan entisen pääministerin Bettino Craxin kahdeksaksi vuodeksi vankeuteen lahjusten ottamisesta. Craxi oleskeli maanpaossa Tunisiassa. *2010 – Joensuun lentoasemalla Liperissä mitattiin Suomen kaikkien aikojen korkein lämpötila, 37,2 °C. *2012 – Syyrian sisällissota: jo liki 20 000 ihmisen ilmoitettiin saaneen surmansa Syyrian väkivaltaisuuksissa ja noin 150 000 syyrialaisen paenneen ulkomaille. == Syntyneitä == *1805 – Alexis de Tocqueville, ranskalainen historioitsija ja politologi (Demokratia Amerikassa) (k. 1859) *1867 – Berthold Oppenheim, juutalainen rabbi (k. 1942) *1869 – Booth Tarkington, yhdysvaltalainen kirjailija (k. 1946) *1876 – Maria Uspenskaja, venäläinen näyttelijä (Sumujen silta) (k. 1949) *1877 – William Beebe, yhdysvaltalainen biologi ja tutkimusmatkailija (k. 1963) *1883 – Benito Mussolini (”Il Duce”), Italian pääministeri (1922–1943) (fasismin perustaja) (k. 1945) *1885 – Theodosia Burr Goodman (”Theda Bara”), yhdysvaltalainen mykän elokuvan aikakauden näyttelijä (Salome) (k. 1955) *1887 – Sigmund Romberg, yhdysvaltalainen säveltäjä (k. 1961) *1889 – Vladimir Zworykin, amerikanvenäläinen keksijä ja insinööri (k. 1982) *1892 – William Powell, yhdysvaltalainen näyttelijä (k. 1984) *1898 – Isidor Isaac Rabi, vuoden 1944 Nobelin fysiikanpalkinnon saanut yhdysvaltalainen fyysikko (k. 1988) *1900 – Eyvind Johnson, vuoden 1974 Nobelin kirjallisuuspalkinnon saanut ruotsalainen kirjailija (Romaani Olofista) (k. 1976) *1904 – Jehangir Ratanji Dadabhoy Tata (”J. R. D. Tata”), intialainen liikemies (k. 1993) *1905 – Clara Bow, yhdysvaltalainen näyttelijä (k. 1965) * 1905 – Aino Elenius, suomalainen oopperalaulaja (k. 1997) * 1905 – Dag Hammarskjöld, vuoden 1961 Nobelin rauhanpalkinnon postuumisti saanut ruotsalainen diplomaatti ja YK:n pääsihteeri (1953–1961) (k. 1961) *1909 – Martti Heikura, suomalainen arkkitehti (k. 1963) * 1909 – Chester Himes, yhdysvaltalainen kirjailija (k. 1984) *1910 – Ingeborg Aina Lemmitty Maattola (”Inke Mikkola”), suomalainen näyttelijä (k. 1992) *1916 – Charlie Christian, yhdysvaltalainen jazz- kitaristi (k. 1942) *1923 – Jim Marshall, englantilainen Marshall Amplification -yhtiön perustaja (k. 2012) *1924 – Lloyd Bochner, kanadalainen näyttelijä (k. 2005) *1925 – Míkis Theodorákis, kreikkalainen säveltäjä (Kerro minulle, Zorbas) (k. 2021) *1929 – Jean Baudrillard, ranskalainen sosiologi ja filosofi (k. 2007) *1930 – Paul Taylor, yhdysvaltalainen tanssija ja koreografi (k. 2018) *1937 – Daniel Little McFadden (”Daniel L. McFadden”), vuoden 2000 ns. Nobelin taloustieteen palkinnon saanut yhdysvaltalainen taloustieteilijä *1941 – David Warner, englantilainen näyttelijä (k. 2022) *1942 – Genaro Anthony Sirico, Jr. (”Tony Sirico”), yhdysvaltalainen näyttelijä (Sopranos) (k. 2022) *1945 – Mircea Lucescu, romanialainen jalkapalloilija ja jalkapallovalmentaja *1949 – Leslie Easterbrook, yhdysvaltalainen näyttelijä (Poliisiopisto-elokuvasarja) * 1949 – Jamil Mahuad, Ecuadorin presidentti (1998–2000) *1950 – Jenny Holzer, yhdysvaltalainen käsitetaiteilija *1952 – Joe Johnson, englantilainen snookerpelaaja (maailmanmestari) *1953 – Ken Burns, yhdysvaltalainen dokumentaristi * 1953 – Tim Gunn, yhdysvaltalainen muotikonsultti ja televisioesiintyjä (Muodin huipulle) * 1953 – Gary Lee Weinrib (”Geddy Lee”), kanadalainen muusikko ("Rush") *1954 – Vivienne Patricia Scialfa ("Patti Scialfa"), yhdysvaltalainen laulaja-lauluntekijä *1957 – Nelli Kim, neuvostoliittolainen voimistelija (olympiavoittaja) *1959 – John Sykes, englantilainen kitaristi ("Thin Lizzy", "Whitesnake") (k. 2025) *1968 – Paavo Lötjönen, suomalainen sellisti ("Apocalyptica") *1972 – Anssi Kela, suomalainen muusikko * 1972 – Richard William Wheaton III (”Wil Wheaton”), yhdysvaltalainen näyttelijä (Stand by Me – viimeinen kesä) *1973 – Stephen Dorff, yhdysvaltalainen näyttelijä *1974 – Mikaela Ingberg, suomalainen keihäänheittäjä *1978 – Johanna Tukiainen, Suomen turhin julkkis 2008 ja 2011 *1981 – Fernando Alonso, espanjalainen Formula 1 -kuljettaja (maailmanmestari) *1983 – Tuomas Vänttinen, suomalainen jääkiekkoilija *1988 – Tarjei Bø, norjalainen ampumahiihtäjä (moninkertainen olympiavoittaja ja maailmanmestari) == Kuolleita == * 238 – Balbinus, Rooman keisari (s. n. 178) (murhattiin) * 238 – Pupienus, Rooman keisari (s. n. 164) (murhattiin) *1030 – Olavi Haraldinpoika, pyhimykseksi julistettu Norjan kuningas (s. 995) *1099 – Urbanus II, paavi (s. 1042) *1108 – Filip I, Ranskan kuningas (s. 1052) *1644 – Urbanus VIII, paavi (s. 1568) *1856 – Robert Schumann, saksalainen säveltäjä (Dichterliebe) (s. 1810) *1890 – Vincent van Gogh, alankomaalainen taidemaalari (”Tähtikirkas yö”) (s. 1853) *1900 – Umberto I, Italian kuningas (1878–1900) (s. 1844) *1913 – Tobias Michael Carel Asser, vuoden 1911 Nobelin rauhanpalkinnon saanut alankomaalainen lakimies (s. 1838) *1954 – Coen de Koning, alankomaalainen pikaluistelija (s. 1879) *1970 – John Barbirolli, brittiläinen orkesterinjohtaja (s. 1899) *1974 – Erich Kästner, saksalainen kirjailija (Pojat salapoliiseina) (s. 1899) *1976 – Meyer Harris Cohen (”Mickey Cohen”), yhdysvaltalainen gangsteri (s. 1913) *1979 – Ture Ara, suomalainen oopperalaulaja (s. 1903) * 1979 – Herbert Marcuse, saksalainen filosofi (Vastavallankumous ja kapina) (s. 1898) *1983 – Luis Buñuel, meksikolainen surrealistinen elokuvaohjaaja (Andalusialainen koira) (s. 1900) * 1983 – Raymond Massey, kanadalainen näyttelijä (s. 1896) * 1983 – David Niven, englantilainen Oscar-palkittu näyttelijä (Eri pöydissä) (s. 1910) *1990 – Bruno Kreisky, Itävallan liittokansleri (1970–1983) (s. 1911) *1994 – Dorothy Crowfoot Hodgkin, vuoden 1964 Nobelin kemianpalkinnon saanut brittiläinen kemisti (s. 1910) *1999 – Anita Carter, yhdysvaltalainen countrylaulaja (s. 1933) *2001 – Edward Gierek, puolalainen poliitikko (s. 1913) *2007 – Michel Serrault, ranskalainen näyttelijä (s. 1928) *2011 – Nella Martinetti, sveitsiläinen laulaja, säveltäjä ja sanoittaja (s. 1946) *2018 – Vibeke Skofterud, norjalainen maastohiihtäjä (olympiavoittaja ja maailmanmestari) (s. 1980) *2019 – Mona-Liisa Nousiainen, suomalainen maastohiihtäjä (s. 1983) *2020 – Albin Chalandon, ranskalainen poliitikko, pankinjohtaja ja ministeri (s. 1920) *2021 – Simo Ojanen, suomalainen kirjailija ja käsikirjoittaja (s. 1940) * 2021 – Vesa Varrela, suomalainen teollinen muotoilija (s. 1957) *2022 – Margot Eskens, saksalainen laulaja (s. 1936) * 2022 – Juris Hartmanis, yhdysvaltalainen matemaatikko ja tietojenkäsittelytieteilijä (s. 1928) == Juhlapäiviä == *Pyhän Olavin päivä (Norjassa Olsok, Färsaarilla Ólavsøka) == Lähteet == == Aiheesta muualla == \---- Katso myös: kalenteri ~ 28. heinäkuuta, 30. heinäkuuta Luokka:Heinäkuu -07-29